Tähelepanekud (Töötukassa)
Kohtla-Järve Linnavalitsuse noorte heaolu spetsialistide tähelepanekud.
1. Kus NGTS-i ja Töötukassa rollid Teie kogemuse põhjal kattuvad?
NGTS-i ja Töötukassa rollid kattuvad peamiselt töö- ja haridusteemalises nõustamises. Mõlemad toetavad noori tööotsingutel, kandideerimisdokumentide koostamisel, õppimisvõimaluste leidmisel ning karjäärivalikute tegemisel.

2. Kus NGTS-i ja Töötukassa rollid täiendavad teineteist?
NGTS toetab noori, kellel on lisaks töö- või haridusküsimustele ka muid takistusi (nt vaimse tervise probleemid, motivatsioonipuudus, keerulised pere- või sotsiaalsed olukorrad). Töötukassa täiendab seda tööturuteenuste, karjäärinõustamise, tööandjate võrgustiku ja koolitusvõimalustega. Praktikas on NGTS sageli esimene samm noore ettevalmistamisel ning Töötukassa järgmine samm tööle või õppesse suundumisel.

3. Kus on Teie hinnangul puudujääke - valdkonnad või olukorrad, mida praegu ei kata kumbki osapool piisavalt?
Rohkem tähelepanu vajavad noored, kelle motivatsioon kõigub, kes katkestavad ajutiselt kontakti või ei ole veel valmis aktiivselt teenustes osalema. 

4. Muud tähelepanekud või ettepanekud
Oluline on kokku leppida selge tööjaotus ja infovahetus, et noor ei peaks sama teemat arutama mitme spetsialistiga. 

Samuti vajab selgitamist noorte nõustaja roll olukorras, kus noor ei täida kokkuleppeid või katkestab ajutiselt kontakti. NGTS-il on võimalus jätkata noorega paindlikku tööd ka siis, kui tema motivatsioon ajutiselt langeb. Kuidas hakkab toimuma protsess Töötukassas?

Lisaks toome välja ettepaneku noore NGTS-i suunamisel Töötukassa poolt - anda rohkem infot NHS-ile noorest ja temaga tehtud tööst. Ikka esinevad olukorrad, kus NHS-ile saadetakse ainult noore kontaktandmed ja palutakse võtta temaga ühendust. Lisaks on viimasel ajal olnud rohkem olukordi, kus noor ise kirjutab NHS-ile, sest teda on saadetud programmis osalema, kuid info nõustaja poolt puudub. 
Pärnu linna kogemus
Pärnumaa, Järvamaa ja Raplamaa Töötukassa on suunanud ressursi noortele ning Pärnus töötavad noortenõustajad eelkõige erialase hariduseta noortega. Kohtumised kestavad ligikaudu 50 minutit ning toimuvad kolm korda kuus. Ühe nõustaja portfellis on korraga umbes 50 noort. Koduseid ülesandeid enam ei anta, vaid kõik vajalikud sammud tehakse koos noorega ning vajadusel liigutakse noorega kaasa sinna, kuhu vaja.

Teeme Töötukassaga pidevat koostööd, et kaardistada töölõike, rolle ja ressursijaotust. Kohtumisel tuli aga välja, et nende spetsialistid vajavad võib-olla täiendavaid oskusi noortega töötamiseks, sest varasem 15-minutiline nõustamine on asendunud 50-minutilise sisulise tööga, mis eeldab oskusi ja metoodilist lähenemist. Seega avanevad neil hoopis uued nurgad noore elule ja vajadus neid nn parandada. Hetkel kaardistavad võimalusi ja kompavad maad ehk loovad endale ka infovälja, nagu meie andmebaas, kasvamas nõustajate grupp, kes tegelikult dubleerib seda, mida meie juba teeme/teame.

Nii meie kui ka Töötukassa teame oma väärtuspakkumist ja eripära, kuid KOV-i vaatest on Töötukassa näitajad muljetavaldavad – ühe nõustaja portfellis on 50 noort, tulemused on head ning teenus ei koorma KOV-i eelarvet. Seetõttu võib kõrvaltvaatajale jääda mulje, et dubleerime tegevusi. Võib-olla oleks kasulik mõista, kuhu Töötukassa tulevikus liigub ja millised on nende eesmärgid. Kindlasti on NGTS võrgustikutöö primadonna ja seda osa ei hakka keegi asendama ja just see vajadus tuli välja ka Töötukassas, et noore ümber palju spetsialiste, aga kes kogu seda lugu haldab ja juhib. Kindel kokkulepe, et NGTS on noore võrgustikujuht annab ka spetsialistidele kindla sõnumi aja rõhutab rolli selgust. 
Ida-Harju kogemus
Meil pole midagi eriti jagada, oli paar kohtumist nendega, siis toimus seal inimeste vahetus, nüüd seal omajagu muutusi, ehk septembris meil on koostööpäev. Peale seda saab alles midagi tagasisidestama.

